Amerikal diviziyası
"Amerikal" diviziyası (ing. Americal) — ABŞ Ordusunun hərbi birləşməsi. 23-cü piyada diviziyası (ing. 23rd Infantry Division) da adlanır. 1942-ci ilin may ayında Yeni Kaledoniya adasında yaradılmışdır. Pörl-Harbora hücumdan sonra Amerika komandanlığı Yaponiya qoşunlarının iddia edilən hücumunu dəf etmək üçün tələsik Yeni Kaledoniyanın müdafiəsinə üç ayrı alay göndərmişdi. Birləşmənin adı "Amerika, Yeni Kaledoniya Diviziyası" abbreviaturasındandır.